Ústredná vojenská komisia

Ústredná vojenská komisia je obranný orgán Komunistickej strany Číny a Čínskej ľudovej republiky. Paralelne existujú:

Ústredná vojenská komisia Komunistickej strany Číny (; pinyin: Zhōnggòng Zhōngyāng Gémìng Jūnshì Wěiyuánhuì).

Ústredná vojenská komisia Čínskej ľudovej republiky (; pinyin: Zhōnghuá Rénmín Gònghéguó Zhōngyāng Jūnshì Wěiyuánhuì).

Obe komisie majú identické členstvo a taktiež ich schôdze prebiehajú spoločne. Tvoria jednu identickú organizáciu s dvoma rôznymi názvami (; pinyin: yígè jīgòu, liǎngkuài páizi).

 Zakotvenie v Ústave Čínskej ľudovej republiky (1982) 
Ústava Čínskej ľudovej republiky z roku 1982 charakterizuje Ústrednú vojenskú komisiu ako:

„Ústredný vojenský výbor Čínskej ľudovej republiky riadi ozbrojené sily celej zeme. Ústredný vojenský výbor tvoria nasledujúce osoby:  predseda, niekoľko miestopredsedov, niekoľko členov výboru. V Ústrednom vojenskom výbore sa uskutočňuje systém zodpovednosti predsedu. Funkčné obdobie Ústredného vojenského výboru je zhodné s funkčným obdobím Celočínskeho zhromaždenia ľudových zástupcov (5 rokov). Predseda Ústredného vojenského výboru zodpovedá Celočínskemu zhromaždeniu ľudových zástupcov a Stálemu výboru Celočínskeho zhromaždenia ľudových zástupcov. Celočínske zhromaždenie ľudových zástupcov volí predsedu Ústrednej vojenskej komisie a taktiež má právo na jeho odvolanie“.

Ústredná vojenská komisia je vrcholným vojenským štátnym orgánom Čínskej ľudovej republiky, ktorá riadi činnosť vojenských síl krajiny, skladajúcich sa z Čínskej ľudovej oslobodeneckej armády, Čínskej ľudovej vojenskej polície a milície. Ministerstvo národnej obrany ako súčasť Štátnej rady riadi a spravuje záležitosti národnej obrany. Predseda Ústrednej vojenskej komisie je volený a schvaľovaný Celočínskym zhromaždením ľudových zástupcov na základe nominácie predloženej predsedom Ústrednou vojenskou komisiou.

Ústredná vojenská komisia zaisťuje vedenie vojenskej stratégie, stanovuje operačnú politiku, vyvíja plány, schvaľuje vývoj zbraní. V právomoci Ústrednej vojenskej komisie je stanovenie organizačnej štruktúry Čínskej ľudovej oslobodeneckej armády, misie, vyvádzanie zodpovednosti, udeľovanie povýšení a ocenení vojenským seniorom a spolu so Štátnou radou koordinácia rozpočtu Čínskej ľudovo oslobodeneckej armády.

 Dejiny 
Počiatky Ústrednej vojenskej komisie siahajú do októbra 1925 k inštitúcii Ústredný vojenský rezort. V roku 1937 bola vytvorená Ústredná revolučná vojenská komisia (; pinyin: Zhōnggòng Zhōngyāng Gémìng Jūnshì Wěiyuánhuì) po tom, ako Čínska ľudová oslobodenecká armáda a Národná revolučná armáda (; pinyin: Guómín Gémìng Jūn) Kuomintangu spojili sily v boji proti Japonsku.

28. septembra 1954 došlo k obnoveniu Ústrednej vojenskej komisie Komunistickej strany Číny. Za éry Teng Siao-pchinga, v júni 1983, dochádza ku zdvojeniu Ústrednej vojenskej komisie a vzniku 2 paralelných orgánov: Ústredná vojenská komisia Komunistickej strany Číny a Ústredná vojenská komisia Čínskej ľudovej republiky. Toto rozdvojenie bolo charakterizované ako snaha o oddelenie strany od vlády a posilnenie civilného vplyvu na armádu. V skutočnosti však bolo členstvo identické a schôdze Ústrednej vojenskej komisie Komunistickej strany Číny a Ústrednej vojenskej komisie Čínskej ľudovej republiky neboli nikdy oddelené.

 Súčasnosť 
Aktuálna schéma moci kopíruje schému z päťdesiatych rokov minulého storočia, presnejšie z rokov z éry Mao Ce-tunga. Súčasný prezident Si Ťin-pching zastáva 3 kľúčové funkcie: post prezidenta Čínskej ľudovej republiky, post generálneho tajomníka Komunistickej strany Číny a post predsedu Ústrednej vojenskej komisie. V jeho rukách je konsolidovaná trojitá moc. Si Ťin-pching ovláda ako stranu a vládu, tak aj armádu.

 Súčasné zloženie ÚVK 
Na 20. zjazde KS Číny v októbri 2022 bolo do ÚVK zvolených sedem členov. V októbri 2023 bol odvolaný minister obrany Li Šang-fu kvôli obvineniam z korupcie. V októbri 2025 boli kvôli korupcii odvolaní aj podpredseda ÚVK Che Wej-tung a Miao Chua. V januári 2026 boli zadržaní podpredseda ÚVK Čang Jou-sia a Liou Čen-li.

 Hodnosť Meno Roknarodenia Ďalšie úrady a funkciePoznámky Slovenský prepis Znaky stranícke štátne Predseda Si Ťin-pching 习近平 1953  generálny tajomník ÚV KS Číny prezident Podpredsedovia generálplukovník Čang Jou-sia  张又侠 1950  člen politbyra ÚV KS Číny zadržaný 19. januára 2026 Členovia generálplukovník Liou Čen-li 刘振立 1964 člen ÚV KS Číny náčelník spojeného štábu Ústrednej vojenskej komisiezadržaný 19. januára 2026 generálplukovník Čang Šeng-min  张升民 1958 zástupca tajomníka Ústrednej komisie pre kontrolu disciplíny KS Číny, člen Ústredného výboru KS Číny tajomník komisie pre kontrolu disciplíny Ústrednej vojenskej komisieBývalí členovia generálplukovník Li Šang-fu  李尚福 1958 člen ÚV KS Číny Minister obrany (do 24. 10. 2023)odvolaný 24. 10. 2023 generálplukovník Che Wej-tung  何卫东 1957  člen politbyra ÚV KS Číny odvolaný 17. 10. 2025 generálplukovník Miao Chua 苗华 1955 člen ÚV KS Číny náčelník politickej správy Ústrednej vojenskej komisieodvolaný 17. 10. 2025

 Referencie 

Kategória:Komunistická strana Číny
Kategória:Vojsko v Číne